	Pirkimas „Pastatų projektavimo paslaugų užsakymai per CPO LT elektroninį katalogą“

	C DALIS – 2 priedas. Pastatų projektavimo paslaugų užsakymų per CPO LT katalogą pirkimo sutarties forma.




Pirkimo sutartis [CPO LT pirkimo numeris]

[Užsakovo pavadinimas], 
atstovaujama ______________________________________________________________________________________________________
			(vardas, pavardė ir pareigos)
(toliau – Užsakovas), ir 

[Tiekėjo pavadinimas], 
atstovaujama ______________________________________________________________________________________________________
			(vardas, pavardė ir pareigos)
(toliau – Tiekėjas),
toliau kartu vadinami Šalimis, vadovaudamiesi [Projektavimo paslaugų įvykusiu Konkrečiu pirkimu] Nr. [...] dinaminės pirkimo sistemos „Pastatų projektavimo paslaugų užsakymai per CPO LT elektroninį katalogą“ pagrindu, sudarome šią sutartį (toliau – Pirkimo sutartis):

1. BENDROSIOS NUOSTATOS
1.1. 	Pirkimo sutartyje naudojamos sąvokos:
1.1.1. 	CPO LT – Viešoji įstaiga CPO LT, atliekanti prekių, paslaugų ar darbų viešųjų pirkimų procedūras kitų perkančiųjų organizacijų naudai.
1.1.2. 	Elektroninis katalogas – CPO LT valdoma ir tvarkoma informacinė sistema, kurioje vykdomi užsakymai. Interneto adresas http://www.cpo.lt. 
1.1.3. 	Paslaugos – Tiekėjo pagal Sutartį teikiama (-os) paslauga (-os), t. y. paslauga (-os) ir jų techninės specifikacijos, kurios Užsakovo pasirinktos CPO IS ir nurodytos Pirkimo sutarties prieduose Nr. 1 ir Nr. 2. 
1.1.4. 	Pradinė pirkimo sutarties vertė – Pirkimo sutarties kaina be pridėtinės vertės mokesčio (toliau – PVM), lygi TIEKĖJO pasiūlymo kainai be PVM, nurodytai Pirkimo sutarties priede Nr. 2 už visą perkamų Paslaugų apimtį.
1.1.5. 	Pirkimo sutarties kaina - TIEKĖJUI mokėtina kaina už Paslaugas, lygi TIEKĖJO pasiūlymo kainai su PVM, nurodytai Pirkimo sutarties priede Nr. 2.
1.1.6. 	STR – statybos techniniai reglamentai (aktualios redakcijos).
1.1.7.	 Privalomieji statinio projekto rengimo dokumentai – atrankos išvada dėl poveikio aplinkai vertinimo, poveikio aplinkai vertinimo ataskaita, sprendimas dėl planuojamos ūkinės veiklos galimybių (kai pagal Lietuvos Respublikos planuojamos ūkinės veiklos poveikio aplinkai vertinimo įstatymo nuostatas turi būti atliktos planuojamos ūkinės veiklos poveikio aplinkai vertinimo procedūros); poveikio visuomenės sveikatai vertinimo dokumentai (jeigu atliekamos poveikio visuomenės sveikatai vertinimo procedūros); teritorijų planavimo dokumentai, žemėtvarkos planavimo dokumentai, nuosavybės teisę ar kitokias teises į žemę (statybos sklypą) patvirtinantys dokumentai; techninė užduotis; žemės sklypo (teritorijos) ir statinio statybinių tyrimų (jeigu juos atlikti privaloma arba jie atlikti) dokumentai; kultūros paveldo tyrimų medžiaga (jeigu juos atlikti privaloma); projektiniai pasiūlymai (kai juos rengti privaloma aplinkos ministro nustatytais atvejais) (esminiai statinio projekto sprendiniai turi atitikti projektinius pasiūlymus); specialieji reikalavimai (jeigu jie gauti), prisijungimo sąlygos).
1.1.8. 	Esminiai Pirkimo sutarties pažeidimai – tokie pažeidimai, kai Tiekėjas ilgiau kaip 30 (trisdešimt) dienų vėluoja suteikti Pirkimo sutarties reikalavimus atitinkančias Paslaugas pagal Paslaugų teikimo grafiką (Pirkimo sutarties priedas Nr. 3) dėl Tiekėjo kaltės, taip pat šios Pirkimo sutarties 10.5., 10.8., 11.2., 11.5. punktuose nurodyti atvejai.
1.1.9.	 Paslaugų teikimo grafikas – šalių raštu suderintas ir pasirašytas Sutarties priedas, kuriame Šalys numato Paslaugų suteikimo terminus, paslaugų (etapo) suteikimo pradžios ir pabaigos datas, paslaugų (etapo) kainas.
1.1.10. Užsakovo įsigyjamos papildomos paslaugos:
1.1.10.1. Užsakovo papildomai įsigyjamos projekto vykdymo priežiūros Paslaugos dėl nuo Tiekėjo nepriklausančių aplinkybių pratęsus statybos darbų atlikimo terminą, dėl kurių statinio projekto vykdymo priežiūros sudaryta ši sutartis. 
1.1.10.2. Kitos Viešųjų pirkimų įstatyme nustatytais pagrindais, sąlygomis ir tvarka Užsakovo įsigyjamos papildomos paslaugos. 
1.1.10.3. Už Užsakovo įsigyjamas papildomas paslaugas apmokama Pirkimo sutarties 6 skyriuje nustatyta tvarka.
1.1.11. 	Paraiška – Tiekėjo pateikta paraiška CPO LT vykdomam pirkimui Nr. 623031 „Pastatų projektavimo paslaugų užsakymai per CPO LT elektroninį katalogą“ (toliau - Pirkimas Nr. 623031), kurio metu patikrinta TIEKĖJO (jo pasitelkiamų subtiekėjų) kvalifikacija.

2. PIRKIMO SUTARTIES DALYKAS
2.1.	 Pirkimo sutartimi Tiekėjas įsipareigoja Užsakovui teikti Pirkimo sutarties priede Nr. 2 nurodytas Paslaugas, o Užsakovas įsipareigoja priimti tinkamai suteiktas Paslaugas ir sumokėti už jas Pirkimo sutartyje nustatytomis sąlygomis ir tvarka.

3. KAINA
3.1. 	Pirkimo sutartis yra fiksuotos kainos sutartis, kurios kaina užsakytoms Paslaugoms yra nurodyta Pirkimo sutarties priede Nr. 2. Pirkimo sutarties kaina gali būti peržiūrėta pagal Pirkimo sutartyje nustatytą fiksuotos kainos peržiūros tvarką.
3.2. 	Tuo atveju, kai įsigyjamos papildomos paslaugos šios sutarties 1.1.10.1 punkte numatytu atveju, taikomas fiksuotas Pirkimo sutarties mėnesio įkainis (Tiekėjo pasiūlyta Statinio projekto vykdymo priežiūros kaina padalinta iš šių paslaugų teikimo laikotarpio) ir yra nurodytas Pirkimo sutarties priede Nr. 2, eilutėje „Mėnesio įkainis papildomoms paslaugoms“, kuris gali būti peržiūrėtas pagal Pirkimo sutartyje nustatytą kainos peržiūros tvarką.
3.3.	Tais atvejais, kai kartu su kitomis projektavimo paslaugomis įsigyjamos projektinių pasiūlymų rengimo paslaugos, už projektinių pasiūlymų rengimo paslaugas apmokama ne daugiau kaip [...] proc. šiai paslaugai tiekėjo pasiūlytos kainos. Likusi už šias paslaugas mokėtina suma apmokama tiekėjui tinkamai suteikus visas Pirkimo sutartyje numatytas paslaugas, išskyrus statinio projekto vykdymo priežiūros paslaugas.
3.4. Į Pirkimo sutarties kainą yra įskaičiuotos visos su Paslaugų teikimu susijusios išlaidos, mokesčiai ir rinkliavos, įskaitant bet neapsiribojant:
3.4.1.	 visomis su dokumentų, kurių pagal šios sutarties sąlygas gali reikalauti Užsakovas, rengimu ir pateikimu susijusiomis išlaidomis;
3.4.2. 	aprūpinimo įrankiais, reikalingais paslaugoms atlikti, transporto, komandiruotės ir kt. išlaidomis;
3.4.3. 	pagal užsakymo, techninės užduoties ar projektavimą reglamentuojančių teisės aktų reikalavimus būtinų atlikti tyrimų išlaidomis.
3.5. 	PVM mokamas pagal galiojančius Lietuvos Respublikos teisės aktus bei tarptautinius susitarimus, susijusius su Pirkimo sutarties vykdymu.
3.6.	 Pirkimo sutarties kaina gali būti keičiama pasikeitus pridėtinės vertės mokesčio (toliau ‒ PVM) tarifui. Kainos perskaičiavimas įforminamas Sutarties šalių pasirašomu dvišaliu susitarimu, kuriame užfiksuojama perskaičiuota kaina, ir kuris tampa neatskiriama šios Sutarties dalimi. Pakeitus Pirkimo sutarties kainą atitinkamai pakeičiama ir Pradinė Pirkimo sutarties vertė.
3.7. 	Pirkimo sutarties kainos perskaičiavimas dėl kitų mokesčių pasikeitimo nebus atliekamas.
3.8. 		Pirkimo sutarties vykdymo laikotarpiu, pradinė Pirkimo sutarties kaina ir Pirkimo sutarties mėnesio įkainis peržiūrimi (didinami ar mažinami) šiais atvejais ir tokia tvarka:
3.8.1. Bet kuri Sutarties šalis Sutarties galiojimo metu turi teisę inicijuoti Sutartyje numatytos Pirkimo sutarties kainos (perskaičiuojama tik ta Pirkimo sutarties kainos dalis, kuri neapmokėta Tiekėjui) perskaičiavimą (keitimą) ne anksčiau kaip po 6 (šešių) mėnesių nuo Sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos). Pirkimo sutarties kaina privalo būti perskaičiuota gavus bet kurios sutarties šalies prašymą, jeigu  Ūkio subjektams suteiktų paslaugų kainų pokytis (k), apskaičiuotas kaip nustatyta 3.8.4 punkte, viršija 5 procentus Atlikdamos perskaičiavimą Šalys vadovaujasi Lietuvos Statistikos departamento viešai Oficialiosios statistikos portale paskelbtais Rodiklių duomenų bazės duomenimis (informacija skelbiama kas ketvirtį), iš kitos Šalies nereikalaudamos pateikti oficialaus Lietuvos Statistikos departamento ar kitos institucijos išduoto dokumento ar patvirtinimo.
3.8.2.  	Kainos perskaičiavimas įforminamas Sutarties šalių pasirašomu dvišaliu susitarimu, kuriame užfiksuojama perskaičiuota kaina, ir kuris tampa neatskiriama šios Sutarties dalimi. Susitarimas dėl kainos perskaičiavimo pasirašomas ne vėliau kaip per 10 (dešimt) darbo dienų nuo prašymo perskaičiuoti kainą gavimo dienos. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotą pradinės sutarties vertę.
3.8.3. Perskaičiuota kaina taikoma neapmokėtai Pirkimo sutarties kainos daliai ir užsakymams, pateiktiems po to, kai Šalys sudaro susitarimą dėl kainos perskaičiavimo.
3.8.4. Nauja kaina apskaičiuojama pagal formulę:
, kur
a – kaina (Eur be PVM)) (jei ji jau buvo perskaičiuotas, tai po paskutinio perskaičiavimo).
a1 – perskaičiuota (pakeista) kaina (Eur be PVM)
k – Pagal paslaugų įmonėse dirbančių asmenų algų ir atlyginimų kainų grupės „M71 Architektūros ir inžinerijos veikla; techninis tikrinimas ir analizė“  indeksą apskaičiuotas kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 

 , (proc.) kur
Indnaujausias – kreipimosi dėl kainos perskaičiavimo išsiuntimo kitai šaliai datai naujausias paskelbtas paslaugų įmonėse dirbančių asmenų algų ir atlyginimų grupės „M71 Architektūros ir inžinerijos veikla; techninis tikrinimas ir analizė“ kainų indeksas.
Indpradžia – laikotarpio pradžios datos (mėnesio) paslaugų įmonėse dirbančių asmenų algų ir atlyginimų grupės „M71 Architektūros ir inžinerijos veikla; techninis tikrinimas ir analizė“ kainų indeksas. Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo. 
3.8.5. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuota kaina „a“ suapvalinamas iki dviejų skaitmenų po kablelio. 
3.8.6. Vėlesnis kainų perskaičiavimas negali apimti laikotarpio, už kurį jau buvo atliktas perskaičiavimas. 

4. PASLAUGŲ TEIKIMO TERMINAI
4.1.	Paslaugų teikimo terminas:
4.1.1. Projektinių pasiūlymų užsakymo atveju: 
[Netaikoma.] Arba jeigu taikoma: [...] [ne ilgiau kaip per [...] Užsakovo nurodytą terminą]:
Parengti, suderinti statinio projektinius pasiūlymus pagal STR nuostatas. jeigu taikoma [Atlikti Visuomenės informavimo procedūras, užsakovui įgaliojus (užsakovo vardu, pastarajam atlikus visus veiksmus, kuriuos gali atlikti tik užsakovas.] Pateikti Užsakovui projektinių pasiūlymų  [įkeliamas Užsakovo kataloge nurodytas skaičius] vnt. popierinių egzempliorių bei 1 (vieną) egzempliorių skaitmeninėje laikmenoje.]
4.1.2.	Techninės užduoties ir/ar paraiškų prisijungimo ir specialiosioms sąlygoms gauti užsakymo atveju:
[Netaikoma.] Arba jeigu taikoma: [...]  [ne ilgiau kaip per [...] Užsakovo nurodytą terminą]:
parengti, suderinti su Užsakovu ir Užsakovui pateikti tvirtinimui statinio techninę užduotį pagal STR nuostatas. Pateikti Užsakovui techninės užduoties ir paraiškų prisijungimo bei specialiesiems reikalavimams gauti reikalingų dokumentų [įkeliamas Užsakovo kataloge nurodytas skaičius]  vnt. popierinių egzempliorių bei 1 (vieną) egzempliorių skaitmeninėje laikmenoje.]
[ne ilgiau kaip per [...] Užsakovo nurodytą terminą]  parengti, suderinti ir pateikti tvirtinimui UŽSAKOVUI techninę užduotį] / 
[[ne ilgiau kaip per [...] Užsakovo nurodytą terminą] parengti paraiškas prisijungimo ir specialiosioms sąlygoms gauti]
4.1.3. Techninio projekto užsakymo atveju (kai projektavimas vykdomas dviem etapais):
[Netaikoma.] Arba jeigu taikoma: [...]  [ne ilgiau kaip per [...] Užsakovo nurodytą terminą]:
 parengti [Techninį projektą] projektą. 
[...]  Prieš atliekant bet kokį su Užsakovu anksčiau suderinto projekto sprendinio pakeitimą, gauti raštišką Užsakovo pritarimą. Vykdydamas minėtus techninio projekto pakeitimus, Tiekėjas privalo atitinkamai pakeisti visas jų dalis, susijusias su konkrečiu pakeitimu.
[...]  Ištaisyti projektą pagal  ekspertizės metu gautas privalomas pastabas ir pakartotinai pateikti ekspertizės rangovui raštu informuojant Užsakovą, bei gauti išvadą, kad projektą galima tvirtinti arba projektui pritariama.
[...]  Gauti statybą leidžiantį dokumentą. Gavus statybą leidžiantį dokumentą, perduoti jį Užsakovui kartu su [įkeliamas Užsakovo kataloge nurodytas skaičius]  vnt. techninio projekto popierinių bylų egzempliorių skaičiumi ir 1 byla skaitmeniniame formate.] kai užsakovas pasirenka, jog statybą leidžiantį dokumentą išima Tiekėjas
[...] Po statybą leidžiančio dokumento išdavimo, perduoti Užsakovui [įkeliamas Užsakovo kataloge nurodytas skaičius] vnt. techninio projekto popierinių bylų egzempliorių skaičiumi ir 1 byla skaitmeniniame formate.] kai užsakovas pasirenka, jog statybą leidžiantį dokumentą išima pats Užsakovas  
4.1.4.	Darbo projekto užsakymo atveju (kai projektavimas vykdomas dviem etapais):
[Netaikoma.] Arba jeigu taikoma: [...] [ne ilgiau kaip per [...] Užsakovo nurodytą terminą]:
 parengti [Darbo projektas] projektą. 
[...]  Prieš atliekant bet kokį su Užsakovu anksčiau suderinto projekto sprendinio pakeitimą, gauti raštišką Užsakovo pritarimą. Vykdydamas minėtus darbo projekto pakeitimus, Tiekėjas privalo atitinkamai pakeisti visas jų dalis, susijusias su konkrečiu pakeitimu.
[...]  Ištaisyti projektą pagal ekspertizės metu gautas privalomas pastabas ir pakartotinai pateikti ekspertizės rangovui bei gauti projekto įvertinimą, kad projektas atitinka esminius statinio reikalavimus, projekto rengimo dokumentų, kitų statybos teisės aktų reikalavimus. 
[...]  Perduoti Užsakovui [įkeliamas Užsakovo kataloge nurodytas skaičius]  vnt. darbo projekto popierinių bylų egzempliorių skaičių ir 1 bylą skaitmeniniame formate  bei pasirašytą Paslaugų priėmimo-perdavimo aktą.]
4.1.5. Techninio darbo projekto užsakymo atveju (kai projektavimas vykdomas vienu etapu):
[Netaikoma.] Arba jeigu taikoma: [ne ilgiau kaip per [...] Užsakovo nurodytą terminą]:
parengti [Techninį darbo] projektą. 
[...]  Prieš atliekant bet kokį su Užsakovu anksčiau suderinto projekto sprendinio pakeitimą, gauti raštišką Užsakovo pritarimą. Vykdydamas minėtus techninio darbo projekto pakeitimus, Tiekėjas privalo atitinkamai pakeisti visas jų dalis, susijusias su konkrečiu pakeitimu.
[...]  Ištaisyti projektą pagal  ekspertizės metu gautas privalomas pastabas ir pakartotinai pateikti ekspertizės rangovui bei gauti projekto įvertinimą, kad projektas atitinka esminius statinio reikalavimus, projekto rengimo dokumentų, kitų statybos teisės aktų reikalavimus. 
 [...]  Gauti statybą leidžiantį dokumentą. Gavus statybą leidžiantį dokumentą, perduoti jį Užsakovui kartu su [įkeliamas Užsakovo kataloge nurodytas skaičius]  vnt. techninio darbo projekto popierinių bylų egzempliorių skaičiumi ir 1 byla skaitmeniniame formate.] kai užsakovas pasirenka, jog statybą leidžiantį dokumentą išima Tiekėjas
 [...] Po statybą leidžiančio dokumento išdavimo, perduoti Užsakovui [įkeliamas Užsakovo kataloge nurodytas skaičius] vnt. techninio projekto popierinių bylų egzempliorių skaičiumi ir 1 byla skaitmeniniame formate.] kai užsakovas pasirenka, jog statybą leidžiantį dokumentą išima pats Užsakovas  
4.1.6.	Statinio projekto vykdymo priežiūros užsakymo atveju:
[Netaikoma.] Arba jeigu taikoma: [...]  [Projekto vykdymo priežiūros paslaugas teikti pagal STR nuostatas ir lankytis darbų vietoje ne rečiau kaip 1 kartą per mėnesį, laikantis suderinto su Užsakovu paslaugų teikimo ir apmokėjimo grafiko arba, esant būtinybei, Užsakovo kvietimu.
[...]  Užsakovui pareikalavus bei pagrindus poreikį, projekto vykdymo priežiūros metu teikti tarpines ataskaitas ir pateikti baigiamąją ataskaitą (pateikiama per vieną mėnesį nuo statybos užbaigimo akto surašymo dienos). Visos ataskaitos parengiamos lietuvių kalba dviem egzemplioriais ir pateikiamos Užsakovui.
[...]  Statinio projekto vykdymo priežiūros paslaugas teikti per visą statybos darbų vykdymo laikotarpį.] 
Tyrimų užsakymo atveju: [Netaikoma.] Arba jeigu taikoma: [...] [ne ilgiau kaip per [...] Užsakovo nurodytą terminą]  atlikti Užsakovo nurodytų užsakyme, techninėje užduotyje ar pagal projektavimą reglamentuojančių teisės aktų reikalavimus būtinus tyrimus (statinio statybos sklypo geodezinių, geologinių, hidrogeologinių, konstrukcijų, aplinkos taršos ir kitus tyrimus, o rekonstruojant, išplečiant ar pakeičiant statinio (jo patalpų) paskirtį, taip pat paties statinio ir gretimų statinių, kuriems gali turėti įtakos numatomi statybos darbai, tyrimus)]
4.2.	Teikiant kelias paslaugas, jų atlikimo terminai, nustatant bendrą sutarties trukmę, sumuojami.
4.3.		Paslaugos pradedamos teikti nuo šios Pirkimo sutarties įsigaliojimo dienos iki visiško sutartinių įsipareigojimų įvykdymo, bet ne ilgiau kaip 36 mėn. arba per ilgesnį terminą, LR Viešųjų pirkimų įstatymo 86 str. 5 d. 7 punkte nurodytu atveju.
4.4. 	Paslaugų suteikimo terminas, numatytas Pirkimo sutarties 4.1 punkte, raštišku Šalių susitarimu gali būti pratęsiamas ir (ar) paslaugų teikimas sustabdomas esant ne nuo Tiekėjo priklausančioms aplinkybėms, dėl kurių negalėjo būti teikiamos paslaugos, terminui, kol išnyks šios aplinkybės. Paslaugų suteikimo termino pratęsimas ir (ar) sustabdymas galimas esant bent vienam iš šių atvejų:
4.4.1. 	Užsakovas nevykdo ir (ar) netinkamai vykdo Pirkimo sutartimi jam nustatytus įsipareigojimus (kaip numatyta Pirkimo sutarties 5.3.1, 5.3.2, 5.3.4, 5.3.5 ir 5.3.8  punktuose) ir todėl Tiekėjas negali teikti Paslaugų iš dalies arba pilnai; arba
4.4.2.	Užsakovo Tiekėjui pateikiami nurodymai turi įtakos Tiekėjo Paslaugų suteikimo terminams; arba
4.4.3. 	valstybės ir savivaldos institucijų veiksmai arba bet koks uždelsimas, kliūtys arba trukdymai, sukelti arba priskirtini Užsakovui ir (arba) Užsakovo samdomiems tretiesiems asmenims Tiekėjui trukdo laiku suteikti Paslaugas; arba
4.4.4.	įsigyjamos papildomos paslaugos be kurių negalima užbaigti Pirkimo sutarties; arba
4.4.5.	Statybą leidžiančio dokumento gavimo ir atitinkamo projekto ekspertizės atlikimo laikotarpiui:
4.4.5.1. Statybą leidžiančio dokumento gavimo trukmė ir atitinkamo projekto ekspertizės atlikimo trukmė į Paslaugų trukmę neįskaičiuojamos. 
4.4.5.2. Statybą leidžiančio dokumento gavimo trukmė skaičiuojama nuo dienos, kai savivaldybės administracijos įgaliotas valstybės tarnautojas IS „Infostatyba“ prašymą pažymi kaip priimtą, iki dienos, kai prašymo pateikėjas automatiškai informuojamas Statybos įstatymo nustatyta tvarka. Atitinkamai, gavus statinio objektą tikrinusių subjektų nepritarimų statinio projektui, nepritarimų/pastabų taisymas ir pakartotinis teikimas turi būti atliktas per protingą terminą, bet ne ilgiau, kaip per 20 (dvidešimt) dienų, jei nepritarimai/pastabos yra dėl statinio objekto techninio projekto netikslumų. Jei nepritarimai kilę dėl trūkumų Užsakovo pateiktuose dokumentuose, pakartotinis teikimas turi būti atliktas per 3 (tris) darbo dienas Užsakovui perdavus reikalaujamus dokumentus Tiekėjui.
4.4.5.3. Projekto ekspertizės trukmė skaičiuojama nuo dienos, kai Tiekėjas perdavė parengtą pilną techninį projektą / darbo projektą /techninį darbo projektą, kurio sprendiniams Užsakovo pritarta, Užsakovui ekspertizei atlikti iki ekspertizės išvados, kad atitinkamą projektą rekomenduojama tvirtinti ar jam pritarti, gavimo dienos. Atitinkamo projekto pataisymas pagal ekspertizės privalomąsias pastabas ir ekspertizės išvados, kad atitinkamą projektą rekomenduojama tvirtinti ar jam pritarti, gavimas turi būti atliktas per protingą terminą, bet ne ilgiau, kaip per 20 (dvidešimt) dienų.
4.5. 	Jeigu Tiekėjas mano, kad atsirado objektyvus pagrindas, numatytas Pirkimo sutarties 4.4 punkte, pratęsti ir (ar) stabdyti Paslaugų suteikimo terminą, tai Tiekėjas privalo raštu per 2 (dvi) darbo dienas nuo įvykio ar aplinkybių atsiradimo pranešti Užsakovui, nurodydamas įvykį arba aplinkybes, dėl ko Tiekėjas negali teikti ar tinkamai teikti Paslaugų pagal Pirkimo sutartį.
4.6. 	Paslaugas Tiekėjas teikia pagal Paslaugų teikimo grafiką (priedas Nr. 3),  kuris gali būti Šalių raštišku susitarimu detalizuojamas.
4.7. 	Paslaugų suteikimo termino pratęsimas ir (ar) sustabdymas nustatomas Užsakovo ir Tiekėjo rašytiniu papildomu susitarimu prie Pirkimo sutarties. Atnaujinant ir (ar) pratęsiant Paslaugų suteikimo terminą, atitinkamai koreguojamas Paslaugų teikimo ir apmokėjimo grafikas.  
4.8. 	Tiekėjas turi teisę suteikti Paslaugas anksčiau sutarto termino.

5. ŠALIŲ TEISĖS IR PAREIGOS
5.1.	Tiekėjas įsipareigoja:
5.1.1. 	prieš pradėdamas teikti Paslaugas, išsiaiškinti Užsakovo pageidavimus bei atsižvelgti į jo pastabas bei pasiūlymus, imtis visų įmanomų priemonių, kad Paslaugos būtų teikiamos pagal Užsakovo pageidavimus neviršijant techninės užduoties reikalavimų ir vadovaujantis galiojančiomis teisės aktų, reglamentuojančių statybos ir projektavimo veiklą, normomis;
5.1.2.	 ne vėliau kaip per 5 (penkias) dienas nuo Pirkimo sutarties įsigaliojimo dienos, paskirti projekto vadovą ir Tiekėjo atstovą, suteikiant visus įgaliojimus, būtinus Tiekėjo vardu veikti pagal Pirkimo sutartį. Tiekėjo atstovas įgyja teisę Pirkimo sutarties tikslais veikti Tiekėjo vardu nuo momento, kai Tiekėjas praneša Užsakovui apie jo paskirtą atstovą. 
5.1.3.	 nedelsiant, bet ne vėliau kaip per 10 (dešimt) dienų nuo Pirkimo sutarties įsigaliojimo dienos, suderinti su Užsakovu ir jam pateikti projekto vadovo, projekto dalių vadovų (specialistų), paskirtų vykdyti sutartinius Tiekėjo įsipareigojimus, sąrašą (Forma – Pirkimo sutarties 4 priedas);
5.1.4.	 ne vėliau kaip per 10 (dešimt) dienų nuo Pirkimo sutarties įsigaliojimo dienos, sudaryti Paslaugų teikimo grafiką ir raštu suderinti jį su Užsakovu;
5.1.5.	 teikti Paslaugas pagal Pirkimo sutarties, techninės užduoties, projekto rengimo dokumentų reikalavimus;
5.1.6.	 apie reikalingus, Pirkimo sutartyje nenurodytus dokumentus, įspėti Užsakovą ne vėliau kaip prieš 5 (penkias) dienas, raštu nurodant konkrečiai kokie dokumentai reikalingi ir kokia forma jie turėtų būti pateikti;
5.1.7.	 bendradarbiauti su Užsakovu, neatlygintinai konsultuoti Užsakovą su Pirkimo sutarties vykdymu susijusiais klausimais,  operatyviai bei neatlygintinai pašalinti visus pastebėtus Paslaugos trūkumus ir netikslumus bei išspręsti visus su tuo susijusius klausimus;
5.1.8. 	suderinti su Užsakovu visus koncepcinius sprendimus, projektinius sprendimus, taip pat projekte nustatytas naudoti medžiagas;
5.1.9.	 nedelsiant, bet ne vėliau kaip per 3 (tris) darbo dienas po atitinkamų aplinkybių atsiradimo/paaiškėjimo raštu informuoti Užsakovą apie atsiradimą aplinkybių, galinčių trukdyti pradėti, teikti ir (arba) baigti teikti Paslaugas (įskaitant ir Užsakovo pateiktos informacijos, duomenų, dokumentų trūkumą, realią tikimybę, kad Užsakovo nurodymai kelia grėsmę Paslaugų kokybei, jų atlikimo terminams);
5.1.10.	 Paslaugų teikimo metu, esant poreikiui, atlikti Užsakovo nurodytų užsakyme ir techninėje užduotyje ar pagal projektavimą reglamentuojančių teisės aktų reikalavimus būtinus atlikti statybinius tyrimus (statinio statybos sklypo geodezinių, geologinių,  hidrogeologinių, aplinkos taršos ir kitų tyrimus, o rekonstruojant, išplečiant ar pakeičiant statinio (jo patalpų) paskirtį, taip pat paties statinio ir gretimų statinių, kuriems gali turėti įtakos numatomi statybos darbai, tyrimus ir kt.);
5.1.11.	 pagal Paslaugų teikimo grafike nurodytus terminus pradėti, kokybiškai teikti, užbaigti ir perduoti Užsakovui visas Pirkimo sutartyje nurodytas Paslaugas pagal joms keliamus reikalavimus;
5.1.12. 	laiku ir tinkamai informuoti Užsakovą apie suteiktas Paslaugas bei pateikti Užsakovui suteiktų Paslaugų priėmimo-perdavimo aktus, išrašyti sąskaitas-faktūras, kitą normatyvinių statybos dokumentų nurodytą Paslaugų suteikimo dokumentaciją. Užsakovui paprašius papildomos informacijos, per 3 (tris) darbo dienas raštu pranešti apie Paslaugų eigą bei rezultatus, pateikti kitą su Pirkimo sutarties vykdymu susijusią informaciją;
5.1.13.	 užtikrinti, kad visą Pirkimo sutarties galiojimo laikotarpį Tiekėjo sutartiniams įsipareigojimams vykdyti priskirti darbuotojai turėtų reikiamą kvalifikaciją, reikalingą tinkamai teikti Paslaugas;
5.1.14.	 be raštiško Užsakovo sutikimo neperduoti tretiesiems asmenims pagal Pirkimo sutartį prisiimtų įsipareigojimų ir bet kokiu atveju atsakyti už visus Pirkimo sutartimi prisiimtus įsipareigojimus, nepaisant to, ar Pirkimo sutarties vykdymui bus pasitelkiami tretieji asmenys;
5.1.15.	 neteikti duomenų apie statinio projektavimą (statinio statybos projektinius sprendinius, statinio statybos skaičiuojamąją kainą ir kt.) tretiesiems asmenims, išskyrus teisės aktuose numatytus atvejus;
5.1.16.	Užsakovui raštu paprašius, jam grąžinti visus iš Užsakovo gautus, Pirkimo sutarčiai vykdyti reikalingus dokumentus;
5.1.17. 	vykdyti visus teisėtus ir neprieštaraujančius Pirkimo sutarties nuostatoms raštiškus Užsakovo nurodymus;
5.1.18.	 suteikti Paslaugas Pirkimo sutartyje bei jos prieduose nurodyta tvarka ir terminais, laikantis Paslaugų teikimą reglamentuojančiuose teisės aktuose nurodytų reikalavimų ir sąlygų, parengti dokumentus, susijusius su Pirkimo sutartyje numatytų Paslaugų teikimu, atlikti kitus  įsipareigojimus pagal šią sutartį:
5.1.18.1. Projektinių pasiūlymų užsakymo atveju: [Netaikoma.] Arba jeigu taikoma: [Pirkimo sutarties 4.1.1 punkte nurodyta tvarka ir terminais  parengti projektinius pasiūlymus];
5.1.18.2. Techninės užduoties ir / ar paraiškų prisijungimo ir specialiosioms sąlygoms gauti užsakymo atveju: [Netaikoma.] Arba jeigu taikoma: [Pirkimo sutarties 4.1.2 punkte nurodyta tvarka ir terminais  parengti techninę užduotį bei paraiškas prisijungimo ir specialiosioms sąlygoms gauti] / 
[Pirkimo sutarties 4.1.2 punkte nurodyta tvarka ir terminais   parengti techninę užduotį] / 
[Pirkimo sutarties 4.1.2 punkte nurodyta tvarka ir terminais parengti paraiškas prisijungimo ir specialiosioms sąlygoms]
5.1.18.3. Techninio projekto užsakymo atveju (kai projektavimas vykdomas dviem etapais): [Netaikoma.] Arba jeigu taikoma: [Pirkimo sutarties 4.1.3 punkte nurodyta tvarka ir terminais  parengti Techninį projektą;
5.1.18.4. Darbo projekto užsakymo atveju (kai projektavimas vykdomas dviem etapais): [Netaikoma.] Arba jeigu taikoma: [Pirkimo sutarties 4.1.4 punkte nurodyta tvarka ir terminais  parengti darbo projektą];
5.1.18.5. Techninio darbo projekto užsakymo atveju (kai projektavimas vykdomas vienu etapu): [Netaikoma.] Arba jeigu taikoma: [Pirkimo sutarties 4.1.5 punkte nurodyta tvarka ir terminais  parengti Techninį darbo projektą];
5.1.18.6. Tyrimų užsakymo atveju: [Netaikoma.] Arba jeigu taikoma: [Pirkimo sutarties 4.1.6 punkte nurodyta tvarka ir terminais  atlikti reikiamus tyrimus] 
5.1.18.7. Statinio projekto vykdymo priežiūros užsakymo atveju: [Netaikoma.] Arba jeigu taikoma: [Tiekėjas turi teikti statinio projekto vykdymo priežiūros paslaugas per visą statybos darbų vykdymo laikotarpį.] 
5.1.19.	[apmokėti už prisijungimo ir specialiąsias projektavimo sąlygas] (taikoma, kai Užsakovas užsakyme nurodo, kad Tiekėjas apmoka už prisijungimo ir specialiųjų projektavimo sąlygų išdavimą).
5.1.20.	 [apmokėti už statybą leidžiančio dokumento išdavimą.] (taikoma, kai Užsakovas užsakyme nurodo, kad Tiekėjas apmoka už statybą leidžiančio dokumento išdavimą).
5.1.21.	 nekeisti Pirkimo sutarties priede nurodytų atestuotų projekto vadovų / projekto dalies vadovų (specialistų) ir (ar) nepasitelkti naujų subtiekėjų be Užsakovo raštiško sutikimo;
5.1.22. 	garantuoti Užsakovui ar trečiajai šaliai nuostolių atlyginimą, kuriuos sukeltų Tiekėjo ar jo darbuotojų veikimas ar neveikimas, dėl kurių pradėtos pažeidimo procedūros ar pateikti reikalavimai dėl žalos atlyginimo;
5.1.23.	 užtikrinti iš Užsakovo sutarties vykdymo metu gautos ir su sutarties vykdymu susijusios informacijos konfidencialumą ir apsaugą; 
5.1.24.	 sutarties vykdymo laikotarpio pabaigoje Užsakovui paprašius raštu, grąžinti visus iš Užsakovo gautus sutarčiai vykdyti reikalingus dokumentus;
5.1.25.	 nenaudoti Užsakovo pavadinimo jokioje reklamoje, leidiniuose ar kt. be išankstinio raštiško Užsakovo sutikimo;
5.1.26.	 atlyginti nuostolius Užsakovui dėl bet kokių reikalavimų, kylančių dėl autorių teisių, patentų, licencijų, brėžinių, modelių, prekių pavadinimų ar prekių ženklų naudojimo, išskyrus atvejus, kai toks pažeidimas atsiranda dėl Užsakovo kaltės;
5.1.27. 	Užsakovui paskelbus statybos darbų viešąjį pirkimą ir jo vykdymo metu gavus paklausimą dėl projekto turinio, pateikti raštiškus paaiškinimus Užsakovui, o prireikus, pataisyti projektą;
5.1.28. Užsakovui pakvietus, dalyvauti statybos užbaigimo procese (jei taikoma);
5.1.29. 	užtikrinti, kad:
5.1.29.1. Pirkimo sutartį vykdys tik tokią teisę turintys asmenys;
5.1.29.2. visą pirkimo sutarties galiojimo laikotarpį Tiekėjo kvalifikacija atitiks Pirkime Nr. 	618165 nustatytus reikalavimus ir bus taikomi  aplinkos apsaugos vadybos sistemų  arba lygiaverčiai standartai, nurodyti Tiekėjo paraiškoje;
5.1.30. 	tinkamai vykdyti  kitus  įsipareigojimus,  numatytus  Pirkimo sutartyje ir galiojančiuose teisės aktuose.
5.1.31. Mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl Viešųjų pirkimų įstatymo 45 straipsnį 21 dalies 3 nuostatos taikymo, užtikrinti, kad Paslaugos nebūtų teikiamos iš valstybių ar teritorijų, nurodytų Viešųjų pirkimų įstatymo 45 straipsnį 21 dalies 3 punkte.  
5.2.	Tiekėjas turi teisę:
5.2.1	. reikalauti priimti tinkamai suteiktas Paslaugas ir sumokėti  Pirkimo sutartyje nustatyta tvarka;
5.2.2.	 gauti Pirkimo sutartyje nurodytą apmokėjimą už suteiktas Paslaugas su sąlyga, kad jis tinkamai vykdo šią sutartį;
5.2.3. 	su Užsakovo sutikimu keisti su Užsakovu suderintą Paslaugų teikimo grafiką;
5.2.4.	 su Užsakovo sutikimu keisti techninę užduotį;
5.2.5.	 gauti visą informaciją ir dokumentus, reikalingus tinkamam Pirkimo sutarties vykdymui;
5.2.6.	 Tiekėjas turi visas šioje sutartyje ir Lietuvos Respublikoje galiojančiuose teisės aktuose numatytas teises.
5.3.	Užsakovas įsipareigoja:
5.3.1.	 per įmanomai trumpiausius terminus, bet ne vėliau kaip per 5 (penkias) darbo dienas po rašytinio Tiekėjo prašymo gavimo suteikti įgaliojimus Tiekėjui veikti Užsakovo vardu visose kompetentingose institucijose ta apimtimi, kiek tai susiję su Paslaugų teikimu;
5.3.2.	 per įmanomai trumpiausius terminus, bet ne vėliau kaip per 10 (dešimt) darbo dienų po rašytinio Tiekėjo prašymo gavimo pateikti Tiekėjui visus Paslaugų teikimui reikalingus dokumentus ir informaciją;
5.3.3. 	bendradarbiauti su Tiekėju vykdant Pirkimo sutartį.
5.3.4. 	sudaryti visas būtinas sąlygas Tiekėjui teikti Pirkimo sutartyje numatytas Paslaugas.
5.3.5.	 nedelsiant, bet ne vėliau kaip per 3 (tris) darbo dienas nuo tam tikrų aplinkybių atsiradimo momento, raštu informuoti Tiekėją apie aplinkybių, galinčių trukdyti tinkamai suteikti Paslaugas, atsiradimą;
5.3.6.	 Pirkimo sutartyje nustatytomis sąlygomis priimti iš Tiekėjo tinkamai suteiktas Paslaugas.
5.3.7.	 Apmokėti Tiekėjui už tinkamai suteiktas bei nustatyta tvarka priimtas Paslaugas Pirkimo sutartyje numatytais terminais ir tvarka.
5.3.8.	 Techninio projekto / Darbo projekto / Techninio darbo projekto užsakymo atveju:
[...]	[Organizuoti, užtikrinti ir apmokėti statinio projekto ekspertizės atlikimą (jei ji privaloma vadovaujantis Lietuvos Respublikos teisės aktais).] 
5.3.9. 	kai sudaromos atskiros sutartys su keliais tiekėjais (projektuotojais), Užsakovas ne vėliau kaip per 5 (penkias) dienas nuo Pirkimo sutarties įsigaliojimo dienos, privalo pateikti papildomą susitarimą prie Pirkimo sutarties, kuriame nurodytų, kuris iš tiekėjų (projektuotojų) yra pagrindinis bei nurodytų paskirtą viso projekto vadovą. Papildomas susitarimas prie Pirkimo sutarties įforminamas kaip Pirkimo sutarties priedas ir yra neatskiriama pirkimo sutarties dalis. 
5.3.10.	 [apmokėti už statybą leidžiančio dokumento išdavimą.] (taikoma, kai UŽSAKOVAS užsakyme nurodo, kad jis pats apmoka už statybą leidžiančio dokumento išdavimą). 
5.3.11. 	[apmokėti už prisijungimo ir specialiąsias projektavimo sąlygas] (taikoma, kai UŽSAKOVAS užsakyme nurodo, kad jis pats apmoka už prisijungimo ir specialiųjų projektavimo sąlygų išdavimą).
5.3.12. [raštu informuoti Tiekėją apie rangos darbų pradžią] (taikoma, kai pasirenkama projekto vykdymo priežiūra)
5.4.	Užsakovas turi teisę:
5.4.1.	 kontroliuoti ir prižiūrėti Tiekėjo teikiamų Paslaugų atitiktį teisės aktų reikalavimams;
5.4.2. 	organizuoti Užsakovo ir Tiekėjo susitikimus Pirkimo sutarties vykdymui aptarti;
5.4.3. 	teikti pastabas dėl Tiekėjo teikiamų Paslaugų kokybės ir atitikties Pirkimo sutarties reikalavimams;
5.4.4. 	nepriimti Pirkimo sutarties reikalavimų neatitinkančių Paslaugų;
5.4.5.	 Pirkimo sutarties vykdymo metu paaiškėjus nenumatytoms aplinkybėms ir dėl Pirkimo sutarties pratęsimo nesant finansavimo trukdžių, Šalių sutarimu pratęsti Pirkimo sutartyje numatytus terminus Pirkimo sutartyje nustatyta tvarka;
5.4.6.	 Techninio projekto / Darbo projekto / Techninio darbo projekto užsakymo atveju:
[...]	[Reikalauti, kad Tiekėjas savo sąskaita ištaisytų projektą pagal  ekspertizės metu gautas privalomas pastabas ir pakartotinai pateiktų projektą ekspertizės rangovui bei gautų projekto įvertinimą, kad projektas atitinka esminius statinio reikalavimus, projekto rengimo dokumentų, kitų statybos teisės aktų reikalavimus.]
5.4.7. 	sutarties vykdymo metu, siekdamas įsitikinti, kad Tiekėjas laikosi Pirkimo sutarties 5.1.29 punkte nurodytų reikalavimų, bet kuriuo Pirkimo sutarties metu prašyti Tiekėjo pateikti atitikimą įrodančius dokumentus;
5.4.8. Užsakovas turi visas Pirkimo sutartyje bei Lietuvos Respublikos galiojančiuose teisės aktuose numatytas teises.
5.4.9. Prašyti Tiekėjo pateikti informaciją ir/ar dokumentus, kurie įrodytų Paslaugų atitikimą Pirkimo sutarties 5.1.31. reikalavimams;
[bookmark: _Hlk99732721]5.4.10. Nustačius, kad Paslaugos neatitinka Pirkimo sutarties 5.1.31. punkto nuostatų, reikalauti Tiekėjo pakeisti Paslaugas į atitinkančias.

6. PASLAUGŲ PRIĖMIMAS IR ATSISKAITYMO SĄLYGOS
6.1. 	Paslaugų perdavimas ir priėmimas įforminamas Šalių suderintu Paslaugų perdavimo–priėmimo aktu, kurį pasirašydamos Šalys patvirtina Paslaugų suteikimo faktą.
6.2.	 Už Tiekėjo tinkamai ir faktiškai Užsakovui suteiktas Paslaugų teikimo grafike nurodytas Paslaugas/ paslaugų etapą (-us) apmokama pagal Paslaugų priėmimo-perdavimo aktą (-us). Paslaugų priėmimo-perdavimo akto forma pateikiama Pirkimo sutarties priede Nr. 8. Paslaugų (etapo) suteikimo data laikoma data, kai Užsakovas pasirašo dvišalį Paslaugų priėmimo-perdavimo aktą. Paslaugų priėmimo-perdavimo akte Tiekėjas turi nurodyti visų suteiktų Paslaugų pavadinimą ir jų kainą.
6.3.	Užsakovas sumoka už tinkamai suteiktas Paslaugas Tiekėjui per 30 (trisdešimt) kalendorinių  dienų po priėmimo-perdavimo akto pasirašymo ir pagal Tiekėjo pateiktą Užsakovui sąskaitą faktūrą. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) dienų. Nurodytu atveju ilgesnio apmokėjimo termino taikymo galimybę Užsakovas įgyja tik tuo atveju, jei jis Tiekėjui pateikia įrodymus, patvirtinančius apie finansavimą iš trečiųjų šalių.
6.4. 	Sąskaita faktūra neišrašoma, kol nepasirašytas Sutarties 6.2 punkte nurodytas paslaugų perdavimo–priėmimo aktas. Sąskaita faktūra rengiama vadovaujantis Lietuvos Respublikos pridėtinės vertės mokesčio įstatymo ir jo įgyvendinamųjų teisės aktų nuostatomis.
6.5.	 Vykdant Pirkimo sutartį, visi Pirkimo sutarties mokėjimų dokumentai (sąskaitos faktūros, įskaitant Paslaugų perdavimo-priėmimo aktus) teikiamos elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis. Užsakovas elektronines sąskaitas faktūras priima ir apdoroja naudodamasi informacinės sistemos „E. sąskaita“ priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus.
6.6.	Tiesioginio atsiskaitymo Tiekėjo pasitelkiamiems subtiekėjams galimybės įgyvendinamos šia tvarka: 
6.6.1. Pasirašius pirkimo-pardavimo sutartį, Užsakovas ne vėliau kaip per 3 (tris) darbo dienas privalo informuoti Pirkimo sutarties 10.1 punkte nurodytus subtiekėjus apie tokią pirkimo dokumentuose ir sutartyje numatytą tiesioginio atsiskaitymo galimybę. Jei kiti subtiekėjai paaiškėja vėliau – ši informacija jiems pateikiama per 3 (tris) darbo dienas nuo informacijos apie naujo subtiekėjo pasitelkimą iš tiekėjo gavimo dienos.
6.6.2. 	Subtiekėjas, norėdamas, kad Užsakovas tiesiogiai atsiskaitytų su juo pateikia prašymą Užsakovui ir inicijuoja trišalės sutarties tarp jo, Užsakovo ir Tiekėjo sudarymą. Subtiekimo sutartis turi būti sudaryta ne vėliau kaip iki Užsakovo atsiskaitymo su subtiekėju. Šioje sutartyje nurodoma Tiekėjo teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus.
6.6.3.	 Subtiekėjas, prieš pateikdamas sąskaitą faktūrą Užsakovui, turi ją suderinti su Tiekėju. Suderinimas laikomas tinkamu, kai subtiekėjo išrašytą sąskaitą faktūrą raštu patvirtina atsakingas Tiekėjo atstovas, kuris yra nurodytas trišalėje sutartyje. Užsakovo atlikti mokėjimai subtiekėjui pagal jo pateiktas sąskaitas faktūras atitinkamai mažina sumą, kurią Užsakovas turi sumokėti Tiekėjui pagal Pirkimo sutarties sąlygas ir tvarką. Tiekėjas, išrašydamas ir pateikdamas sąskaitas faktūras Užsakovui, atitinkamai į jas neįtraukia subtiekėjo tiesiogiai Užsakovui pateiktų ir Tiekėjo patvirtintų sąskaitų sumų.
6.6.4.	 Tiesioginis atsiskaitymas su subtiekėju neatleidžia Tiekėjo nuo jo prisiimtų įsipareigojimų pagal sudarytą Pirkimo sutartį. Nepaisant nustatyto galimo tiesioginio atsiskaitymo su subtiekėju, Tiekėjui Pirkimo sutartimi numatytos teisės, pareigos ir kiti įsipareigojimai nepereina subtiekėjui.
6.6.5.	 Atsiskaitymai su subtiekėju atliekami trišalėje sutartyje nustatytomis kainomis, bet neviršijant Pirkimo sutartyje nustatytų kainų. Jei dėl tiesioginio atsiskaitymo su subtiekėju faktiškai nesutampa Tiekėjo ir subtiekėjo nurodytos faktiškai mokėtinos sumos, rizika prieš Užsakovą tenka Tiekėjui ir neatitikimai pašalinami Tiekėjo sąskaita. 
6.6.6. 	Atsiskaitymas su subtiekėju vykdomas per 30 (trisdešimt) kalendorinių dienų nuo tinkamos sąskaitos faktūros pateikimo Užsakovui. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) dienų. Nurodytu atveju ilgesnio apmokėjimo termino taikymo galimybę Užsakovas įgyja tik tuo atveju, jei jis subtiekėjui pateikia įrodymus, patvirtinančius apie finansavimo iš trečiųjų šalių vėlavimą
6.6.7.	 Atsiskaitymai su subtiekėju atliekami Pirkimo sutarties priede nustatytos Paslaugų kainos apimtimi. Su subtiekėjais gali būti atsiskaitoma tik po to, kai pilnai suteiktos visos šioje sutartyje numatytos Paslaugos ir pasirašytas priėmimo perdavimo aktas.
6.7.	 Statinio projekto vykdymo priežiūros užsakymo atveju:
[...]  [Už projekto vykdymo priežiūros paslaugas Užsakovas apmoka Tiekėjui proporcingai pagal statybos rangos darbų įvykdymą atsiskaitomuoju laikotarpiu.]

7. ŠALIŲ ATSAKOMYBĖ
7.1	. Šalių atsakomybė yra nustatoma pagal galiojančius Lietuvos Respublikos teisės aktus ir Pirkimo sutartį. Šalys įsipareigoja tinkamai vykdyti šia sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
7.2. Tiekėjui vėluojant teikti Paslaugas pagal Paslaugų teikimo grafiką, Užsakovas turi teisę be oficialaus įspėjimo ir neribodamas kitų savo teisių gynimo priemonių pradėti skaičiuoti Tiekėjui 0,1 procentų dydžio delspinigius už kiekvieną uždelstą dieną. Delspinigiai skaičiuojami nuo Paslaugų etapo (-ų), kurį (-iuos) vėluoja atlikti, kainos be PVM. Delspinigiai netaikomi, kai vėluojama dėl ne nuo Tiekėjo priklausančių aplinkybių, Tiekėjui pateikus vėlavimo priežastis pagrindžiančius dokumentus.
7.3. 	Pirkimo sutartį nutraukus dėl Tiekėjo sutartinių įsipareigojimų nevykdymo, Tiekėjas sumoka Užsakovui 10 (dešimties) procentų Pradinės pirkimo sutarties vertės dydžio baudą ir atlygina kitus Užsakovo nuostolius, kurių nepadengia bauda (bauda gali būti taikoma tuo atveju, jei netaikomos Pirkimo sutarties 14.1 punkte nurodytos Pirkimo sutarties įvykdymo užtikrinimo priemonės).
7.4.	 Jei Užsakovas nevykdo sutartinių įsipareigojimų, t. y. vėluoja apmokėti už suteiktas Paslaugas be pateisinamos priežasties, Tiekėjas turi teisę be oficialaus įspėjimo ir neribodamas kitų savo teisių gynimo priemonių reikalauti iš Užsakovo 0,05 procentų nuo vėluojamos sumokėti sumos dydžio delspinigių už kiekvieną praleistą dieną. Delspinigiai skaičiuojami nuo mokėjimo termino pasibaigimo dienos (ši diena neįskaitoma) iki dienos, kurią buvo gautas apmokėjimas (ši diena neįskaitoma).
7.5.	Jei ne dėl Tiekėjo kaltės Užsakovas be pateisinamų priežasčių vėluoja apmokėti nuo mokėjimui nustatyto termino pabaigos daugiau nei 20 (dvidešimt) kalendorinių dienų, Tiekėjas, raštu įspėjęs Užsakovą prieš 10 (dešimt) dienų gali nutraukti Pirkimo sutartį bei reikalauti sumokėti baudą lygią 10 (dešimt) procentų nuo Pradinės pirkimo sutarties vertės.
7.6. Jei Užsakovas nustato, kad Tiekėjas nesilaiko Pirkimo sutarties 5.1.29 punkte numatytų įsipareigojimų, Tiekėjas moka Užsakovui 5 proc. dydžio baudą nuo Pradinės pirkimo sutarties vertės. Jei Tiekėjas nesilaiko Pirkimo sutarties 5.1.29 punkte numatytų įsipareigojimų ilgiau kaip 30 (trisdešimt) kalendorinių dienų nuo pažeidimo nustatymo dienos, Užsakovas turi teisę be papildomų sąlygų nutraukti Pirkimo sutartį Pirkimo sutarties 9.5 punkte nustatyta tvarka.
7.7. 	Pirkimo sutarties nutraukimas nepanaikina teisės reikalauti sumokėti delspinigius, numatytus Pirkimo sutartyje už sutartinių įsipareigojimų nevykdymą iki Pirkimo sutarties nutraukimo.
7.8.	Tiekėjo civilinė atsakomybė privalo būti apdrausta pagal Lietuvos Respublikos statybos įstatymo reikalavimus. Užsakovui paprašius, Tiekėjas privalo pateikti civilinės atsakomybės draudimo faktą įrodančius dokumentus.

8. PIRKIMO SUTARTIES PAKEITIMAI IR PATAISYMAI
8.1. 	Pirkimo sutartis jos galiojimo laikotarpiu, neatliekant naujos pirkimo procedūros, gali būti keičiamos joje nustatytomis sąlygomis ir tvarka:
8.1.1.	 Paslaugų teikimo trukmė gali būti keičiama, vadovaujantis Pirkimo sutarties 4.4. punkte nustatytomis sąlygomis ir tvarka bei Pirkimo sutarties 8.1.4 punktu;
8.1.2.	 Pirkimo sutarties kaina gali būti keičiama, vadovaujantis Pirkimo sutarties 3.6 ir 3.8 punktuose nustatytomis sąlygomis ir tvarka bei Pirkimo sutarties 8.1.4. punktu;
8.1.3. 	kitais Pirkimo sutartyje numatytais atvejais ir tvarka;
8.1.4.	 Viešųjų pirkimų įstatyme nustatytais pagrindais, sąlygomis ir tvarka, jeigu toks sutarties sąlygų keitimas nenumatytas Pirkimo sutartyje.
8.1.5. Pirkimo sutarties vykdymo metu Paslaugos gali būti keičiamos, Užsakovui pareikalavus, kad Paslaugos atitiktų Pirkimo sutarties 5.1.31. punkto reikalavimus.
8.2.	 Visi Pirkimo sutarties pakeitimai įforminami atskiru rašytiniu Šalių sutarimu.

9. PIRKIMO SUTARTIES GALIOJIMAS IR NUTRAUKIMAS
9.1.	 Pirkimo sutartis įsigalioja Pirkimo sutartį pasirašius abiem Pirkimo sutarties Šalims ir Tiekėjui pateikus Pirkimo sutarties įvykdymo užtikrinimą (jei taikoma).
9.2.	 Pirkimo sutartis galioja iki galutinio sutartinių įsipareigojimų įvykdymo ir Šalių tarpusavio atsiskaitymo dienos arba iki bus nutraukta ši sutartis. Pirkimo sutarties galiojimas baigiasi, kai Tiekėjas pagal šią Pirkimo sutartį įvykdo savo įsipareigojimus Užsakovui, jeigu ji yra tinkamai įvykdyta ir visiškai apmokėta už suteiktas Paslaugas, kai ji nutraukiama Pirkimo sutartyje nustatyta tvarka, taip pat esant atitinkamam teismo sprendimui.
9.3. 	Jeigu kurios nors Pirkimo sutarties sąlygos paskelbiamos negaliojančiomis, kitos Pirkimo sutarties sąlygos lieka ir toliau galioti, jeigu jų negaliojimas nedaro kitos Pirkimo sutarties dalies tolesnį vykdymą neįmanomą.
9.4.	 Užsakovas ir Tiekėjas turi teisę, įspėjęs kitą Šalį prieš protingą terminą, o šiam suėjus ir papildomai įspėjus prieš 10 (dešimt) kalendorinių dienų, vienašališkai (be teismo) nutraukti Pirkimo sutartį dėl esminio jos pažeidimo (šios sutarties 1.1.8. punktas), jei Tiekėjas daugiau kaip 30 (trisdešimt) dienų nevykdo savo sutartinių įsipareigojimų, taip pat jei atsiranda Pirkimo sutarties 9.5.1. – 9.5.5. punktuose nurodytos aplinkybės. Nutraukus Pirkimo sutartį dėl esminio šios sutarties pažeidimo, Užsakovas, vadovaudamasis viešuosius pirkimus reglamentuojančių teisės aktų nustatyta tvarka, įtraukia Tiekėją į Nepatikimų tiekėjų sąrašą.
9.5.	 Užsakovas turi teisę vienašališkai prieš 10 (dešimt) kalendorinių dienų informavęs Tiekėją nutraukti Pirkimo sutartį ar sutartį, kuria keičiama Pirkimo sutartis, ir pareikalauti iš Tiekėjo atlyginti Užsakovo nuostolius, jeigu:
9.5.1.	 Tiekėjui iškeliama bankroto byla, jis likviduojamas ar sustabdoma jo veikla;
9.5.2.	 Pirkimo sutartis buvo pakeista, pažeidžiant Viešųjų pirkimų įstatymo nuostatas, reglamentuojančias sutarties pakeitimo sąlygas ir tvarką;
9.5.3. 	paaiškėjo, kad Tiekėjas, su kuriuo sudaryta Pirkimo sutartis, turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį; 
9.5.4.	 paaiškėjo, kad su tiekėju neturėjo būti sudaryta Pirkimo sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;
9.5.5. Tiekėjas pažeidė Pirkimo sutarties 7.6 punkto nuostatą.
9.6.	 Užsakovas, turi teisę vienašališkai nutraukti Pirkimo sutartį, jei jis netenka funkcijų, kurioms atlikti buvo sudaryta ši Pirkimo sutartis, atsiskaitęs su Tiekėju už atliktas paslaugas.
9.7.	 Užsakovas turi teisę vienašališkai nutraukti Pirkimo sutartį kitais, Viešųjų pirkimų įstatyme nustatytais, pagrindais.
9.8.	 Tiekėjas turi teisę vienašališkai nutraukti Pirkimo sutartį, jei, teikiant projekto vykdymo priežiūros Paslaugas, statinio statybos sustabdymo trukmė ilgesnė kaip 12 mėnesių.
9.9.	 Pirkimo sutartis gali būti nutraukta abipusiu Šalių sutarimu.

10. SUBTIEKĖJŲ PASITELKIMAS IR KEITIMAS
10.1. Pirkimo sutarties vykdymui tiekėjas pasitelkia šiuos savo Paraiškoje nurodytus:
1 lentelė
	Subtiekėjus, kurių kvalifikacija remiasi tiekėjas ir kurių kvalifikacija patikrinta Paraiškos tikrinimo metu 

	Kvalifikacijos eilės numeris

	Įmonės pavadinimas
	Įmonės kodas
	

	[....]
	[....]
	[....]

	[....]
	[....]
	[....]

	[....]
	[....]
	[....]



10.1.1. Kvalifikacijos reikalavimai tiekėjui nustatyti CPO LT pirkimo Nr. 618165 dokumentų A dalyje „Nurodymai dalyviams“ 2 priede „Tiekėjų kvalifikacijos reikalavimai“. Nuoroda į dokumentus: CVP IS (eviesiejipirkimai.lt)
10.1.2. Subtiekėjo keitimo atveju Tiekėjas turi pateikti dokumentus, patvirtinančius atitiktį nustatytam reikalavimui.
2 lentelė
	Kitus iki Pirkimo sutarties sudarymo TIEKĖJUI žinomus subtiekėjus


	Įmonės pavadinimas
	Įmonės kodas

	[....]
	[....]

	[....]
	[....]

	[....]
	[....]


10.2. Tiekėjas atsako už visus pagal Pirkimo sutartį prisiimtus įsipareigojimus, nepaisant to, ar jiems vykdyti bus pasitelkiami subtiekėjai.
10.4. Sudarius Pirkimo sutartį, tačiau ne vėliau negu Pirkimo sutartis pradedama vykdyti, Tiekėjas įsipareigoja Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus. Užsakovas taip pat reikalauja, kad Tiekėjas informuotų apie minėtos informacijos pasikeitimus visu Pirkimo sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
10.5. Tiekėjas neturi teisės keisti Paraiškoje nurodytų subtiekėjų (Pirkimo sutarties 10.1. punkto 1 lentelė), kuriais Tiekėjas rėmėsi kvalifikacijai atitikti, be Užsakovo raštiško sutikimo. Tiekėjas, pakeitęs šiuos subtiekėjus be Užsakovo raštiško sutikimo, privalo sumokėti Užsakovui 500 Eur baudą. Pakartotinis šio Pirkimo sutarties punkto nesilaikymas bus laikomas esminiu Pirkimo sutarties pažeidimu.
10.6. Pirkimo sutarties vykdymo metu Tiekėjas gali keisti Pirkimo sutartyje nurodytus ir/ar pasitelkti naujus subtiekėjus. Keičiantysis subtiekėjas, kuriuo tiekėjas rėmėsi kvalifikacijai atitikti, turi neturėti pašalinimo pagrindų bei atitikti Pirkimo sutarties 10.1.1 punkte nurodytus kvalifikacijos reikalavimus. Apie keičiamus ir/ar naujai pasitelkiamus subtiekėjus, kuriais Tiekėjas rėmėsi kvalifikacijai atitikti, Tiekėjas turi informuoti Užsakovą raštu nurodant subtiekėjo keitimo priežastis ir pateikiant kvalifikaciją (jei informacija apie kvalifikaciją nėra prieinama viešai) bei pašalinimo pagrindų nebuvimą patvirtinančius dokumentus ir gauti Užsakovo rašytinį sutikimą. Užsakovas taip pat reikalauja, kad Tiekėjas informuotų apie visų subtiekėjų (kuriais jis nesirėmė kvalifikacijai atitikti) pakeitimus Pirkimo sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.  Nustačius viešuosius pirkimus reglamentuojančiuose teisės aktuose numatytus Tiekėjo pasitelkto ar planuojamo pasitelkti subtiekėjo, kuriuo remiamasi kvalifikacijai atitikti, pašalinimo pagrindus, Užsakovas reikalauja Tiekėjo per protingą terminą tokį subtiekėją pakeisti kitu.
10.7. Jei Užsakovas turi pagrįstų įtarimų, kad subtiekėjas nekompetentingas vykdyti nustatytas pareigas, jis gali reikalauti, kad Tiekėjas surastų kitą subtiekėją, kuris neturėtų pašalinimo pagrindų ir turėtų kvalifikaciją, atitinkančią Pirkimo sutarties Pirkimo sutarties 10.1.1 punkte nurodytus kvalifikacijos reikalavimus (jei Tiekėjas rėmėsi subtiekėju kvalifikacijos reikalavimų atitikimui). Užsakovas raštišku prašymu kreipiasi į Tiekėją dėl šio subtiekėjo pakeitimo, nurodydamas motyvus. Tiekėjas, gavęs Užsakovo prašymą dėl Tiekėjo subtiekėjo pakeitimo, turi pareigą per protingą terminą, bet ne ilgesnį kaip 14 (keturiolika) dienų, pasiūlyti kitą subtiekėją Pirkimo sutarties vykdymui bei gauti Užsakovo sutikimą jo paskyrimui. Užsakovui sutikus su subtiekėjo pakeitimu, Užsakovas kartu su Tiekėju raštu sudaro susitarimą dėl subtiekėjo pakeitimo, kurį pasirašo abi Pirkimo sutarties šalys. Šis susitarimas yra neatskiriama Pirkimo sutarties dalis.
10.8. Jei Tiekėjas ne dėl Užsakovo kaltės per vieną mėnesį nuo tos dienos, kai paaiškėja, kad subtiekėjas nekompetentingas vykdyti nustatytas pareigas, į jo vietą nepaskiria kito subtiekėjo su ne žemesne kvalifikacija, tai bus laikoma esminiu Pirkimo sutarties pažeidimu, ir Užsakovas turi teisę vienašališkai nutraukti Pirkimo sutartį ir taikyti kitas Pirkimo sutartyje numatytas savo teisių gynimo priemones.
10.9. Subtiekėjams pageidaujant, Užsakovas su jais atsiskaitys tiesiogiai Pirkimo sutarties 6.6. punkte nustatyta tvarka.

11. PIRKIMO SUTARTIES VYKDYMUI PASKIRTŲ DARBUOTOJŲ (SPECIALISTŲ) PASITELKIMAS
11.1. Tiekėjas 5.1.3. punkte nustatyta tvarka ir terminais Užsakovui pateikia specialistų, paskirtų vykdyti sutartinius Tiekėjo įsipareigojimus, sąrašą bei užtikrina, kad pirkimo sutartį vykdys tik tokią teisę turintys asmenys.  (CPO LT atliktame Pirkime Nr. 618165 Tiekėjo kvalifikacijos reikalavimai specialistams nebuvo keliami).

12. NENUGALIMOS JĖGOS APLINKYBĖS
12.1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie aplinkybes bei jų poveikį įsipareigojimų vykdymui.
12.2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (force majeure) aplinkybėms taisyklėse“ (1996 m. liepos 15 d.  Lietuvos  Respublikos  Vyriausybės nutarimas Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“).
12.3. Jei kuri nors Pirkimo sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 (tris) darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei UŽSAKOVAS raštu nenurodo kitaip, Tiekėjas toliau vykdo savo įsipareigojimus pagal Pirkimo sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti.
12.4. Tiekėjas patvirtina, kad jis nežino apie nenugalimos jėgos aplinkybes (force majeure), kurių Pirkimo sutarties Šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Pirkimo sutartyje nustatytų įsipareigojimų.
12.5. Jeigu Pirkimo sutarties Šalis, kurią paveikė nenugalimos jėgos aplinkybės (force majeure), ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Pirkimo sutartis būtų tinkamai įvykdyta, Pirkimo sutarties Šalies nesugebėjimas įvykdyti Pirkimo sutartyje numatytų įsipareigojimų nebus traktuojamas kaip Pirkimo sutarties pažeidimas ar Pirkimo sutarties įsipareigojimų nevykdymas. Pagrindas atleisti Pirkimo sutarties Šalį nuo atsakomybės atsiranda nuo nenugalimos jėgos aplinkybių (force majeure) atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos aplinkybes (force majeure), įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.
12.6. Jei nenugalimos jėgos (force majeure) aplinkybės trunka ilgiau kaip 180 (vienas šimtas aštuoniasdešimt) kalendorinių dienų, tuomet, nepaisant Pirkimo sutarties įvykdymo termino pratęsimo, kuris dėl minėtųjų aplinkybių gali būti Tiekėjui suteiktas, bet kuri Pirkimo sutarties Šalis turi teisę nutraukti Pirkimo sutartį įspėdama apie tai kitą Šalį prieš 30 (trisdešimt) kalendorinių dienų. Jei pasibaigus šiam 30 (trisdešimt) kalendorinių dienų laikotarpiui nenugalimos jėgos (force majeure) aplinkybės vis dar yra, Pirkimo sutartis nutraukiama ir pagal Pirkimo sutarties sąlygas Šalys atleidžiamos nuo tolesnio Pirkimo sutarties vykdymo.

13. PIRKIMO SUTARČIAI TAIKYTINA TEISĖ IR GINČŲ SPRENDIMAS
13.1.	 Šalys susitaria, kad visi Pirkimo sutartyje nereglamentuoti klausimai sprendžiami vadovaujantis Lietuvos Respublikos teise. 
13.2. 	Visus Užsakovo ir Tiekėjo ginčus, kylančius iš Pirkimo sutarties ar su ja susijusius, Šalys sprendžia derybomis. Ginčo pradžia laikoma rašto, pateikto paštu, faksu ar asmeniškai Pirkimo sutarties Šalių Pirkimo sutartyje nurodytais adresais, kuriame išdėstoma ginčo esmė, įteikimo data.
13.3.	 Jei ginčo negalima išspręsti derybomis per maksimalų 20 (dvidešimties) darbo dienų laikotarpį nuo dienos, kai ginčas buvo pateiktas sprendimui, ginčas perduodamas spręsti Lietuvos Respublikos teismui pagal galiojančius Lietuvos Respublikos įstatymus.

14. PIRKIMO SUTARTIES ĮVYKDYMO UŽTIKRINIMAS
14.1. 	[Netaikoma.]
Arba jeigu taikoma:
14.1. 	[Tiekėjas ne vėliau kaip per 5 (penkias) darbo dienas nuo Pirkimo sutarties pasirašymo dienos Pirkimo sutarties prievolių įvykdymo užtikrinimui privalo pateikti Užsakovui Pirkimo sutarties įvykdymo užtikrinimą – Lietuvoje ar užsienyje registruoto banko garantiją ar draudimo bendrovės laidavimo raštą sumai ne mažesnei nei 10 (dešimt) procentų Pradinės pirkimo sutarties vertės. Pirkimo sutarties įvykdymo užtikrinimas turi būti besąlyginis ir neatšaukiamas bei galioti ne trumpiau kaip iki 30 (trisdešimtos) kalendorinės dienos, po Pirkimo sutartyje numatyto, vėliausio sutartinių įsipareigojimų vykdymo termino pabaigos.
14.2.	 Jei Pirkimo sutartis galioja ilgiau kaip vienerius metus, Tiekėjo pateikiamas Pirkimo sutarties įvykdymo užtikrinimo dokumentas gali galioti trumpiau nei iki 30 (trisdešimtos) kalendorinės dienos, po Pirkimo sutartyje numatyto, vėliausio sutartinių įsipareigojimų vykdymo termino pabaigos, bet likus ne mažiau nei 20 (dvidešimt) kalendorinių dienų iki Pirkimo sutarties įvykdymo užtikrinimo dokumento galiojimo termino pabaigos, tokio dokumento galiojimas privalo būti pratęstas. Šiuo atveju paskutinio Pirkimo sutarties įvykdymo užtikrinimo dokumento galiojimo pratęsimo terminas turi būti lygus 14.1 punkte nurodytam terminui. Šiame punkte nurodyta tvarka Tiekėjui nepratęsus Pirkimo sutarties įvykdymo užtikrinimo dokumento galiojimo termino, Užsakovas įgyja teisę reikalauti sumokėti visą Pirkimo sutarties įvykdymo užtikrinime nurodytą sumą. 
14.3. Šalims raštiškai sutarus suteikti papildomas Paslaugas, Tiekėjas ne vėliau kaip per 5 (penkias) darbo dienas nuo susitarimo pasirašymo dienos privalo pateikti Užsakovui šių Paslaugų įvykdymo užtikrinimą 14.1. punkte nustatytomis sąlygomis, kurio vertė ne mažesnė kaip 10 (dešimt) procentų papildomų paslaugų vertės be PVM.
14.4.	 Jei Pirkimo sutarties įvykdymo užtikrinimo dokumentą išdavęs juridinis asmuo negali įvykdyti savo įsipareigojimų, Užsakovas raštu pareikalauja Tiekėjo per 5 (penkias) darbo dienas pateikti naują užtikrinimo dokumentą tomis pačiomis sąlygomis kaip ir ankstesnysis. Jei Tiekėjas nurodytu atveju nepasirūpina sutarties įvykdymo užtikrinimu, jam tenka prievolė atlyginti užtikrinimo sumą Užsakovui Pirkimo sutarties neįvykdymo (nutraukimo dėl Tiekėjo kaltės) atveju.  
14.5. 	Jei Tiekėjas nevykdo savo sutartinių įsipareigojimų Užsakovui, Užsakovas pareikalauja sumokėti visą Pirkimo sutarties įvykdymo užtikrinime nurodytą sumą. Prieš pateikdamas reikalavimą sumokėti pagal Pirkimo sutarties įvykdymo užtikrinimą, Užsakovas įspėja apie tai Tiekėją ir nurodo, dėl kokio pažeidimo pateikia šį reikalavimą. Jei Užsakovui pasinaudojus Pirkimo sutarties įvykdymo užtikrinimu, Tiekėjas ketina toliau vykdyti sutartinius įsipareigojimus, Užsakovui sutikus leisti jam toliau vykdyti sutartinius įsipareigojimus, Tiekėjas privalo pateikti naują Pirkimo sutarties įvykdymo užtikrinimą 14.1 punkte nurodyta tvarka. Jei Pirkimo sutartis nutraukiama dėl Tiekėjo kaltės, Užsakovas bet kokiu atveju įgyja teisę į visą Pirkimo sutarties įvykdymo užtikrinime nurodytą sumą.
14.6. 	Pirkimo sutarties įvykdymo užtikrinimo dokumentas per 5 (penkias) darbo dienas grąžinamas Tiekėjui, jei jis laiku ir tinkamai įvykdė visus sutartinius įsipareigojimus arba tapo nebereikalingas dėl kitų priežasčių.
14.7. 	Siekdamas užtikrinti Pirkimo sutarties įvykdymą Tiekėjas, per 5 (penkias) darbo dienas nuo Pirkimo sutarties pasirašymo, vietoje Pirkimo sutarties įvykdymo užtikrinimo dokumento gali į Užsakovo nurodytą sąskaitą banke pervesti sumą ne mažesnę nei 10 (dešimt) procentų Pirkimo sutarties kainos. Ši suma, per 5 (penkias) darbo dienas yra grąžinama Tiekėjui tik tinkamai įvykdžius Pirkimo sutartį arba jei Pirkimo sutarties įvykdymo užtikrinimas tapo nebereikalingas dėl kitų priežasčių. Tiekėjui neįvykdžius savo sutartinių įsipareigojimų ar Pirkimo sutartį nutraukus dėl Tiekėjo kaltės, visa šiame punkte nurodyta į Užsakovo sąskaita pervesta suma yra negrąžinama.]

15. INTELEKTINĖS NUOSAVYBĖS TEISĖS
15.1.	Tiekėjas Užsakovui kartu su projektinių pasiūlymų / techninio projekto / techninio darbo projekto / darbo projekto byla arba, projekto vykdymo priežiūros Paslaugų teikimo atveju, su galutiniu Paslaugų priėmimo-perdavimo aktu, perleidžia Užsakovui visas autoriaus turtines teises, numatytas Lietuvos Respublikos autorių teisių ir gretutinių teisių įstatyme, į visą projektinę dokumentaciją ir (arba) jos pavienes dalis, suteikiant teisę Užsakovui disponuoti kūriniais jo nuožiūra ir (arba) kitaip realizuoti turtines teises, įgytas Pirkimo sutarties pagrindu. Šalys nurodo ir susitaria, kad šiame punkte nurodytos autoriaus turtinės teisės bus laikomos perleistomis Užsakovui, kai atitinkama projektinė dokumentacija arba jos dalis bus perduota Tiekėjo Užsakovui Pirkimo sutartyje nustatyta tvarka. Tiekėjas nurodo ir patvirtina, kad Užsakovas neprivalo sumokėti Tiekėjui papildomai už šiame punkte nurodytas perleistas autoriaus turtines teises į kūrinius (projektinę dokumentacija ir pavienes jos dalis). Šiame punkte nurodytas turtinių teisių perleidimas neribojamas Lietuvos Respublikos teritorija.

16. BAIGIAMOSIOS NUOSTATOS
16.1. 	Pirkimo sutartis yra elektroniniu būdu suformuota centrinės perkančiosios organizacijos CPO IS, remiantis standartine Pirkimo sutarties forma be pakeitimų, išskyrus įterptą informaciją, kuri buvo CPO IS pateikta Užsakovo ir Tiekėjo.
16.2. 	Pirkimo sutarties priedai yra neatskiriamos sudedamosios Pirkimo sutarties dalys.
16.3. 	Pirkimo sutartis negali būti sudaroma ir vykdoma, jei ji buvo suformuota ne CPO IS.
16.4. 	Pirkimo sutartis yra vieša. Šalys laiko paslaptyje savo kontrahento darbo veiklos principus ir metodus, kuriuos sužinojo vykdant Pirkimo sutartį, išskyrus atvejus, kai ši informacija yra vieša arba turi būti atskleista įstatymų numatytais atvejais.
16.5. 	Pirkimo sutartis sudaryta lietuvių kalba, dviem egzemplioriais, turinčiais vienodą teisinę galią, po vieną kiekvienai Šaliai arba Pirkimo sutartis pasirašyta naudojantis saugiu elektroniniu parašu, patvirtintu galiojančiu kvalifikuotu sertifikatu. 
16.6.	 Šalys susirašinėja lietuvių kalba. Visi Šalių rašytiniai pranešimai ar prašymai, kuriuos Šalis gali pateikti pagal šią sutartį, bus laikomi galiojančiais ir įteiktais tinkamai, jeigu asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu, šioje sutartyje nurodytais adresais ar fakso numeriais arba kitais adresais ir fakso numeriais, kuriuos, pateikdama pranešimą nurodė Šalis.
16.7.	 Jeigu pasikeičia Šalies adresas ir (ar) kiti duomenys, Šalis turi raštu informuoti kitą Šalį ne vėliau kaip per 5 (penkias) darbo dienas nuo bent vieno kontaktinio duomens pasikeitimo. 
16.8. Šalys viena kitai patvirtinta, kad vykdydamos Pirkimo sutartį ir jos pagrindu prisiimtus įsipareigojimus, laikosi visų Europos Sąjungos ir Lietuvos Respublikos teisės aktų reikalavimų dėl asmens duomenų apsaugos.

17. SUTARTIES PRIEDAI
17.1.	 Prie Pirkimo sutarties pridedami šie priedai, kurie yra neatskiriama Pirkimo sutarties dalis. Nustatomas toks dokumentų (jų dalių) pirmumas, t. y. kiekvienas paskesnės eilės dokumentas turi žemesnę teisinę galią nei prieš jį nurodytas dokumentas:
17.1.1.	  Nr. 1 – Paslaugų techninė specifikacija;
17.1.2. 	Priedas Nr. 2 – Užsakytų paslaugų sąrašas ir Tiekėjo pasiūlymas;
17.1.3. 	Priedas Nr. 3 – Paslaugų teikimo grafikas (forma pridedama Pirkimo sutarties projekte);
17.1.4. Priedas Nr. 4 – Projekto vadovo, projekto dalių vadovų (specialistų), paskirtų vykdyti sutartinius Tiekėjo įsipareigojimus sąrašas (forma pridedama Pirkimo sutarties projekte);
17.1.5.	 Priedas Nr. 5 – 
Jei neužsakomos projektinių pasiūlymų ir techninės užduoties parengimo paslaugos: [...] [Privalomieji projekto rengimo dokumentai, pateikti Užsakovo.] 
Jei užsakomos projektinių pasiūlymų parengimo paslaugos:
[...] [Projektinių pasiūlymų parengimo užduotis, pateikta Užsakovo, kiti privalomieji projekto rengimo dokumentai, pateikti užsakovo.] 
17.1.6.	Priedas Nr. 6 – Pirkimo sutarties įvykdymo užtikrinimo dokumentai;
17.1.7.	Priedas Nr. 7 – Draudimo polisai;
17.1.8.	Priedas Nr. 8 – Suteiktų Paslaugų priėmimo-perdavimo akto forma (forma pridedama Pirkimo sutarties projekte);

18. Pirkimo sutarties šalių rekvizitai ir parašai
	[bookmark: _Hlk98264618]
UŽSAKOVAS
	
	TIEKĖJAS

	Pavadinimas, adresas,
kodas ir PVM mokėtojo kodas]
[A/S sąskaitos Nr.]
[Banko pavadinimas]
[Tel.]
[Faks.]
[El. paštas]
	
	[Pavadinimas, adresas,
kodas ir PVM mokėtojo kodas]
[A/S sąskaitos Nr.]
[Banko pavadinimas]
[Tel.]
[Faks.]
[El. paštas]

	[Atsakingas asmuo/asmenys:]
[Vardas, pavardė, pareigos]
[Tel.] 

Už Pirkimo sutarties/jos pakeitimų paskelbimą atsakingas asmuo:
[Vardas, pavardė, pareigos]

	
	[Atsakingas asmuo/asmenys:]
[Vardas, pavardė, pareigos]
[Tel.]

	Atstovaujantis asmuo
	
	Atstovaujantis asmuo

	Vardas, Pavardė:_____________________
	
	Vardas, Pavardė:____________________________

	Pareigos:_________________________
	
	Pareigos:________________________________

	Parašas:___________________________
	
	Parašas:_____________________________

	
	
	

	Data:_______________________
	
	Data:_______________________________








